|  |  |
| --- | --- |
| Numri i lëndës: | 2018:017334 |
| Datë: | 29.05.2018 |
| Numri i dokumentit: | 00047738 |

**P.nr. 428/17**

**NË EMËR TË POPULLIT**

**GJYKATA THEMELORE NË PEJË – DEGA ISTOG – DEPARTAMENTI I PËRGJITHSHËM- Divizioni Penal** sipas Gjyqtarit të vetëm gjykues Arben Mustafaj, me pjesëmarrjen e sekretares juridike Hale Ahmetaj, në lëndën penale kundër të pandehurit XH D nga f.sh. V, K Istog, i akuzuar për vepër penale “Ndotja, degradimi ose shkatërrimi i mjedisit” nga neni 347 par. 1 të KPRK-së, duke vendosur sipas aktakuzës së Prokurorisë Themelore në Pejë – Departamenti i Përgjithshëm me PP/II.Nr.2348/17 të datës 27.10.2017, në seancën publike të shqyrtimit fillestar të mbajtur me **23.05.2018**, në praninë e Prokurorit të Shtetit Lumturije Hoxha, të pandehurit XH D, Gjykata të njëjtën ditë mori dhe publikisht shpalli ndërsa me dt.28.05.2018 e përpiloj këtë:

# A K T GJ Y K I M

I pandehuri **XH D**, i lindur me ... në f.sh. V K. Istog, ku dhe banon, i biri i K dhe nënës Zejnije e gjinisë C, me numër personal të letërnjoftimit, ..., i martuar, baba i 3 fëmijëve, pronar i kompanisë “G” SHPK, ka të kryer shkollën e mesme, i gjendjes së mesme ekonomike, Shqiptar, shtetas i Republikës se Kosovës, i pa dënuar me parë nga ana e gjykatës, gjendet në liri.

**ËSHTË FAJTOR**

**Për shkak se:**

Me datë 29.03.2017, në kohë të pacaktuar, tek vendi i quajtur “Lugu i madh” në fshatin V K. Istog, ka shkelur ligjin duke bërë shfrytëzimin jashtë mase të materialit guror pronë e të dëmtuarës *Agjencia Pyjore e Kosovës,* në atë mënyrë që, gjatë inspektimit të bërë nga ana e inspektorëve kanë hasur se i pandehuri në vendin e cekur më lartë në mënyrë ilegale pa kontratë, pa plan të ri kultivimit ka shfrytëzuar materialin guror në sipërfaqe prej 0.77 ha,

* me çka ka kryer veprën “Ndotja, degradimi ose shkatërrimi i mjedisit” nga neni 347 par. 1 të KPRK-së.

Andaj Gjykata duke vepruar në kuptim të nenit 7,8,9,10,17,21,41,42,43,45,50,51,52,73,74, si dhe nenit 347 par.1 të KPRK-së, dhe nenit 359, 360, 361, 365, 366,450 të KPPRK-së, të pandehurit i shqipton.

**DËNIM ME KUSHT**

**Ashtu që:**

**1**.Të pandehurit **XH D,** Gjykata i përcakton dënim me burg në kohëzgjatje prej **3(tre) muajsh**, i cili dënim ndaj të njëjtit nuk do ti ekzekutohet, nëse në afatin ligjor prej **1**(**një) viti,** pas plotfuqishmërisë se këtij aktgjykimi, i pandehuri nuk kryen vepër te re penale.

**2**.I pandehuri obligohet që në emër të paushallit gjyqësore të paguaj shumën prej **30 (tridhjetë) euro**, dhe në emër të taksës për kompensimin e viktimave të krimitshumën prej **30 (tridhjetë) euro**, të gjitha këtoti paguajë ne afat prej **15 ditësh** nga dita e plotfuqishmërisë se këtij aktgjykimi, ndërsa për shpenzimet tjera të procedurës gjykata do të vendos me vendim të veçantë sado qe ato të jenë.

**3**.E dëmtuara Përfaqësuesi i autorizuar i Agjencisë Pyjore të Kosovës, zyra në Pejë, për realizimin e kërkesës pasurore juridike udhëzohet në kontest të rregullt juridiko-civil.

**A r s y e t i m**

Prokuroria Themelore në Peje – Departamenti i përgjithshëm, pranë kësaj Gjykate ka ngritë aktakuzën me PP/II.nr.2348/2017 të datës 27.10.2017, ndaj të pandehurit, XH D nga fshati V K. Istog, duke e akuzuar për vepër penale “Ndotja, degradimi ose shkatërrimi i mjedisit” nga neni 347 par. 1 të KPRK-së.

Gjykata ka mbajtur shqyrtimin fillestar me dt. 23.05.2018, në praninë e Prokurorit të Shtetit Lumturije Hoxha, të pandehurit XH D, ndërsa duke vepruar konform nenit 245 par. 1 të KPPRK-së, nuk i ka ftuar palët tjera në seancën fillestare.

Pas leximit të aktakuzës nga ana e Prokurorit të Shtetit, i pandehuri është deklaruar fajtor lidhur me veprën penale me të cilën është akuzuar sipas aktakuzës, duke shprehur keqardhje për veprën e kryer.

Gjykata kërkojë mendimin e Prokurorit të Shtetit lidhur me pranimin e fajësisë, i cili deklaroj se pajtohet me pranimin e fajësisë, i cili pranim ka mbështetje në provat që gjenden në shkresat e lëndës, dhe është bërë konform dispozitave ligjore, si dhe i propozoj gjykatës që me rastin e marrjes së vendimit mbi shqiptimin e dënimit, pranimin e fajësisë të pandehurit ti marrë si rrethanë lehtësuese nga ana e Gjykatës.

Pas deklarimit të pandehurit se e pranon fajësinë, mendimit të Prokurorit të Shtetit se pajtohet me pranimin e fajësisë nga ana e të pandehurit. Gjykata konstatoj se i pandehuri pranon fajësinë ne mënyre vullnetare, pa asnjë presion. I pandehuri është i vetëdijshëm për pasojat dhe përparësitë e pranimit te fajësisë, si dhe te gjitha kërkesat nga neni 248 par. 1 te KPPRK-se janë përmbushur. Ashtu që gjykata me aktvendim në procesverbal aprovon deklarimin për pranimin e fajësisë nga ana e te pandehurit.

Duke pas parasysh se gjykata, ka aprovuar pranimin e fajësisë nga ana e të pandehurit dhe ka vërtetuar se nuk ekziston asnjë rrethanë nga neni 253 par.1 pika 1.1, 1.2 dhe 1.3 të KPPRK-së atëherë në këtë çështje penale nuk është zbatuar procedura e provave, por pas deklarimit të pandehurit se e pranon fajësinë gjykata ka vazhduar me shqiptimin e dënimit konform nenit 248 par.4 të KPRK-së.

Me faktet e ofruara si dhe pranimin e fajësisë nga ana e të pandehurit është vërtetuar gjendja faktike si në dispozitivin e këtij aktgjykimi. Nga gjendja e vërtetuar faktike siç është përshkruar në dispozitiv pa dyshim rrjedh se në veprimet e të pandehurit XH D qëndrojnë të gjitha elementet e veprës penale veprën “Ndotja, degradimi ose shkatërrimi i mjedisit” nga neni 347 par. 1 të KPRK-së.

Sa i përket fajësisë gjykata ka gjetur se të i pandehuri ka ekzistuar dashja që veprën penale ta kryen në mënyrë të përshkruar si në dispozitiv të aktgjykimit pasi që i pandehuri ka qenë i vetëdijshëm për veprën e kryer dhe e ka dëshiruar kryerjen e saj.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësinë penale të pandehurit, kështu që i njëjti është penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 dhe 74 të KPRK-së. Kështu si rrethana lehtësuese për të pandehuringjykata gjetise i pandehuri ka treguar sjellje korrekte gjatë shqyrtimit fillestar e për me tepër ka pranuar fajësinë dhe ka shpreh keqardhje për veprën që e ka kryer, të gjitha këto rrethana kjo gjykatë i ka pranuar si rrethana lehtësuese në dobi te të pandehurit.Rrethana rënduese Gjykata nuk gjeti.

Andaj, duke vlerësuar këto rrethana ne kuptim te nenit 73 dhe 74 te KPRK-së të pandehurin e gjykoi si ne dispozitiv te këtij aktgjykimit, me te cilin do të arrihet qëllimi i dënimit.

Gjykata ka ardhur ne përfundim se dënimi i shqiptuar të pandehurit është në përputhje me shkallen e përgjegjësisë penale të tij dhe me intensitetin e rrezikimit të vlerave të mbrojtura të shoqërisë. Gjykata gjithashtu është e bindur se vendimi mbi dënim do të shërbej për arritjen e qëllimit të dënimit në pengimin e të pandehurit në kryerjen e veprave penale ne të ardhmen, por ai do të ndikoj edhe si preventive e përgjithshme për personat tjerë qe të përmbahen nga kryerja e veprave penale ne përputhje me nenin 41 te KPRK-së.

Duke u bazuar ne nenin 450 par. 1 dhe 2 të KPPRK-së, gjykata ka përcaktuar paushallin gjyqësorë si në dispozitiv të aktgjykimit.

Vendimi për kompensimin e viktimave të krimit është marrë, konform nenit 39 par. 3 nënpar. 3.1 të Ligjit nr. 05/L-036 për Kompensimin e Viktimave të Krimit.

Vendimi mbi udhëzimin e te dëmtuarit ne kontest civil është marrë konform nenit 463 par. l. dhe 2. te KPPK-ës.

Nga arsyet e cekura më lartë dhe me zbatimin e nenit 370 të KPPRK-së është vendosur si në dispozitiv të këtij aktgjykimi.

**GJYKATA THEMELORE NË PEJË-DEGA ISTOG**

**DEPARTAMENTI I PËRGJITHSHËM**

**P.nr.428/17 më datë 23.05.2018**

**Aktgjykimi është përpiluar me dt.28.05.2018**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

**Hale Ahmetaj Arben Mustafaj**

**KËSHILLA JURIDIKE:**

Kundër këtij aktgjykimi palët kanë te drejte te parashtrojnë

ankesë në afat prej 15 ditësh, nga dita e marrjes. Ankesa i dërgohet

Gjykatës së Apelit në Prishtinë përmes kësaj Gjykate.